CELEX: 32013R1234
Language: et
Date: 2013-12-02 00:00:00
Title: Komisjoni rakendusmäärus (EL) nr 1234/2013, 2. detsember 2013 , millega muudetakse rakendusmäärust (EL) nr 1020/2012, millega võetakse vastu eelarveaastaks 2013 ette nähtud vahendite liikmesriikidele eraldamise kava sekkumisvarudest pärit toiduainete tarnimiseks Euroopa Liidus enim puudust kannatavatele isikutele

3.12.2013   
            
            
               ET
            
            
               Euroopa Liidu Teataja
            
            
               L 322/19
            
         KOMISJONI RAKENDUSMÄÄRUS (EL) nr 1234/2013,
   2. detsember 2013,
   millega muudetakse rakendusmäärust (EL) nr 1020/2012, millega võetakse vastu eelarveaastaks 2013 ette nähtud vahendite liikmesriikidele eraldamise kava sekkumisvarudest pärit toiduainete tarnimiseks Euroopa Liidus enim puudust kannatavatele isikutele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 43 punkte f ja g koostoimes artikliga 4,
   ning arvestades järgmist:
   
               (1)
            
            
               Määruse (EÜ) nr 1234/2007 (muudetud Euroopa Parlamendi ja nõukogu määrusega (EL) nr 121/2012 (2)) artikliga 27 on 2012. ja 2013. aastaks kehtestatud programm, mille kohaselt jaotatakse toiduaineid liidus enim puudust kannatavatele isikutele. Kõnealust programmi kohaldatakse kuni 2013. aasta kava lõpuleviimiseni.
            
         
               (2)
            
            
               Komisjoni rakendusmäärusega (EL) nr 1020/2012 (3) võeti vastu kava, mille alusel tarnitakse toiduaineid enim puudust kannatavatele isikutele ning jaotatakse eelarveaastaks 2013 piisavalt rahalisi vahendeid. Vastavalt komisjoni määruse (EL) nr 807/2010 (4) artikli 3 lõikele 1 algab iga-aastase kava rakendusperiood 1. oktoobril ja lõpeb järgmise aasta 31. detsembril. Selleks et tagada sujuv üleminek 2014. aastal loodavale Euroopa abifondile enim puudust kannatavate isikute jaoks eelkõige seoses toetuse andmise tingimustega, ning vastavalt taotlustele, mis komisjon on saanud Hispaanialt, Poolalt ja Sloveenialt, näib olevat asjakohane pikendada enim puudust kannatavatele isikutele toiduainete jaotamise 2013. aasta kava rakendusperioodi. Võrdse kohtlemise tagamiseks peaks pikendamine olema kohaldatav kõikide liikmesriikide suhtes.
            
         
               (3)
            
            
               Hankemenetluste kohta algatatud kohtumenetluste tõttu on Kreekal olnud viivitusi riigihankelepingute allkirjastamisel ning seega on ta taotlenud rakendusmääruse (EL) nr 1020/2012 artikli 4 esimeses lõigus osutatud maksetaotluste esitamise tähtaja pikendamist. Kõnealust taotlust ja Kreeka rasket majanduslikku olukorda silmas pidades on asjakohane lubada seda tähtaega pikendada. Võrdse kohtlemise tagamiseks peaks erand olema kohaldatav kõikide liikmesriikide suhtes. Kuna maksetaotluste esitamise tähtajaks oli kindlaks määratud 30. september, tuleks nimetatud erandit kohaldada tagasiulatuvalt.
            
         
               (4)
            
            
               Raamatupidamisarvestuse jaoks tuleks makseasutustelt toetusesaajatele tehtud ettemaksed ning abisaaja tasandil ettemaksete tasaarvestamine kirjendada Euroopa Komisjoni raamatupidamise aastaaruandes. Seepärast on asjakohane, et liikmesriigid määravad kindlaks kuupäeva, milleks kõnealuste maksete saajad peaksid esitama ettemaksete kasutamist tõendavad kuludokumendid ja makseid käsitleva muu vajaliku teabe. Lisaks on asjakohane määrata liikmesriikidelt komisjonile andmete esitamise tähtajaks 1. veebruar 2014, mis vastab komisjoni määruse (EÜ) nr 885/2006 (5) artikli 7 lõikes 2 osutatud raamatupidamisandmete esitamise tähtajale.
            
         
               (5)
            
            
               Seepärast tuleks rakendusmäärust (EL) nr 1020/2012 vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) nr 1020/2012 muudetakse järgmiselt.
   
               1)
            
            
               Lisatakse artikkel 1a:
               „Artikkel 1a
               Erandina määruse (EL) nr 807/2010 artikli 3 lõikest 1 lõpeb 2013. aasta jaotuskava rakendamisperiood 28. veebruaril 2014.”
            
         
               2)
            
            
               Artikli 4 esimene lõik asendatakse järgmisega:
               „Erandina määruse (EL) nr 807/2010 artiklist 9 esitatakse 2013. aasta jaotuskava puhul maksetaotlused iga liikmesriigi pädevale asutusele 15. oktoobriks 2013.”
            
         
               3)
            
            
               Artiklit 5 muudetakse järgmiselt:
               
                           a)
                        
                        
                           lõike 1 punkt b asendatakse järgmisega:
                           
                                       „b)
                                    
                                    
                                       nad on võtnud kõik meetmed, et tagada rakendamise lõpetamine hiljemalt 28. veebruariks 2014.”;
                                    
                                 
                     
                           b)
                        
                        
                           lisatakse lõige 5a:
                           „5a.   Määruse (EL) nr 807/2010 artikli 4 lõigete 4 ja 6 kohaselt valitud ettevõtjad ning määruse (EÜ) nr 1234/2007 artikli 27 lõikes 1 osutatud liikmesriikide määratud organisatsioonid esitavad asjaomase liikmesriigi ettemakse teinud pädevale asutusele järgmise teabe:
                           
                                       a)
                                    
                                    
                                       kuni 15. oktoobrini 2013 kasutatud ettemaksete kasutamist tõendavad kuludokumendid kuluartiklite kaupa ning
                                    
                                 
                                       b)
                                    
                                    
                                       kinnitus 15. oktoobri 2013 seisuga kasutamata ettemaksete jäägi kohta kuluartiklite kaupa.
                                    
                                 Liikmesriigid peavad kindlaks määrama kuupäeva, mil edastatakse esimeses lõigus osutatud teave, et selle saaks lisada lõikes 6 osutatud teatesse.”;
                        
                     
                           c)
                        
                        
                           lõige 6 asendatakse järgmisega:
                           „6.   Liikmesriigid teatavad komisjonile hiljemalt 1. veebruariks 2014 koos komisjoni määruse (EÜ) nr 885/2006 (6) artikli 7 lõikes 2 osutatud andmetega vastavalt käesoleva artikli lõikele 2 15. oktoobriks 2013 tehtud ettemaksete summa, mida ei ole veel heaks kiidetud ning mis on seotud kavaga, mida ei ole veel lõpetatud.
                        
                     
         Artikkel 2
   Käesolev määrus jõustub selle Euroopa Liidu Teatajas avaldamise päeval.
   Artikli 1 punkti 2 kohaldatakse alates 30. septembrist 2013.
   
      Käesolev määrus on tervikuna siduv ja vahetult kohaldatav kõigis liikmesriikides.
      Brüssel, 2. detsember 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  Euroopa Parlamendi ja nõukogu määrus (EL) nr 121/2012, 15. veebruar 2012, millega muudetakse nõukogu määrusi (EÜ) nr 1290/2005 ja (EÜ) nr 1234/2007 seoses liidus enim puudust kannatavatele isikutele toiduainete jaotamisega (ELT L 44, 16.2.2012, lk 1).
   
      (3)  Komisjoni rakendusmäärus (EL) nr 1020/2012, 6. november 2012, millega võetakse vastu eelarveaastaks 2013 ettenähtud vahendite liikmesriikidele eraldamise kava sekkumisvarudest pärit toiduainete tarnimiseks Euroopa Liidus enim puudust kannatavatele isikutele ning tehakse erand määruse (EL) nr 807/2010 teatavatest sätetest (ELT L 307, 7.11.2012, lk 62).
   
      (4)  Komisjoni määrus (EL) nr 807/2010, 14. september 2010, millega kehtestatakse Euroopa Liidus enim puudustkannatavatele isikutele sekkumisvarudest pärit toiduainete tarnimise üksikasjalikud eeskirjad (ELT L 242, 15.9.2010, lk 9).
   
      (5)  Komisjoni määrus (EÜ) nr 885/2006, 21. juuni 2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT L 171, 23.6.2006, lk 90).
   
      (6)  Komisjoni määrus (EÜ) nr 885/2006, 21. juuni 2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT L 171, 23.6.2006, lk 90).”